4. ΠΡΟΕΔΡΙΚΟ ΔΙΑΤΑΓΜΑ της 8 Ιουν./14 Σεπτ. 1982 (ΦΕΚ Δ΄ 451) Πραγματοποίηση μεταφοράς συντελεστή δόμησης κατά την εφαρμογή του Νόμ. 880/1979. Έχοντας υπόψη: 1.Τις διατάξεις του Νόμ. 880/1979 «περί καθορισμού ανωτάτου ορίου συντελεστού δομήσεως εισαγωγής του θεσμού μεταφοράς συντελεστού δομήσεως και ετέρων τινών διαρρυθμίσεων της πολεοδομικής νομοθεσίας» (ΦΕΚ 58/Α) και ειδικότερα το άρθρ. 2. 2.Τις διατάξεις του Π.Δ. 470/1979 «περί του μετασχηματισμού των συντελεστών δομήσεως εις εμβαδά κατά την εφαρμογή του νόμ. 880/79» (ΦΕΚ΄ 138/Α). 3.Τις διατάξεις του Π.Δ. 510/1979 «περί ρυθμίσεως θεμάτων μεταφοράς συντελεστού δομήσεως κατά το Νόμ. 880/1979» (ΦΕΚ 154/Α) και ειδικότερα το άρθρ. 14. 4.Τις διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57/Α) και ειδικότερα τα άρθρ. 2, 3 και 7. 5.Τις διατάξεις του Π.Δ/τος της 10.12.81 «Έγκρισις και πραγματοποίησης μεταφοράς συντελεστού δομήσεως κατά την εφαρμογήν του Νόμ. 880/1979 εις την περιοχήν Δικαστηρίων του Δήμου Χανίων (Κρήτης)» (ΦΕΚ 14/Δ/14.1.1982). 6.Τη 1189/1981 γνωμοδότηση του Συμβουλίου Δημοσίων Έργων (Τμήμα Οικισμού). 7.Την από 28.9.1981 αίτηση των Μιχαήλ Κων. Φούμη κατοίκου Χανίων και Βασιλικής συζ. Δημ. Παπασωτηρίου, κατοίκου Αθηνών με πρόταση του Υπουργού Χωροταξίας, Οικισμού και Περιβάλλοντος, αποφασίζουμε: Σελ. 426 Τεύχος 1230-Σελ. 76 Άρθρ.1.-1.Εγκρίνεται η πραγματοποίηση μέρους του τίτλου μεταφοράς συντελεστή δομήσεως των 224,98 τετρ. μ. που εκδόθηκε σύμφωνα με το Π.Δ/μα της 10.12.1981 «Έγκρισις και πραγματοποίησις μεταφοράς συντελεστού δομήσεως κατά την εφαρμογήν του Νόμ. 880/1979 εις την περιοχήν Δικαστηρίων του Δήμου Χανίων (Κρήτης)» (ΦΕΚ 14/Δ/14.1.1982) και συγκεκριμένα κατά 202,02 τετρ. μ., από το βαρυνόμενο ακίνητο που περιγράφεται στο παραπάνω Π.Δ/μα σε άλλο ακίνητο (ωφελούμενο) που βρίσκεται στη συμβολή των οδών Ρήγα Φεραίου και Πικροδάφνης και ειδικότερα στο υπ’ αριθ. 199 οικοδομικό τετράγωνο του ρυμοτομικού σχεδίου Παλαιού Φαλήρου (Αττικής) και ανήκει στους Δημήτριο Θεμιστ. Παπασωτηρίου και Κωνσταντίνο Δημ. Παπασωτηρίου, όπως το ωφελούμενο αυτό ακίνητο φαίνεται με στοιχ. Α, Β, Γ, Δ, Ε, Ζ, Η, Α στο υπ’ αρθ. 1 σχετικό πρωτότυπο διάγραμμα σε κλίμακα 1:200 που θεωρήθηκε από τον Προϊστάμενο της Δ/νσης Πολεοδομικών Εφαρμογών με την υπ’ αριθ. Γ. 18990/1982 πράξη του και που αντίτυπό του δημοσιεύεται συνοπτικά με αυτό το Δ/μα. 2.Τα ειδικότερα στοιχεία πραγματοποιήσεως της μεταφοράς συντελεστή δόμησης και του ωφελούμενου ακίνητου είναι τα εξής: α.Εμβαδόν οικοπέδου για την πραγματοποίηση της μεταφοράς συντελεστή δόμησης 1.246 τετρ. μέτρα. β.Συνολική δομήσιμη επιφάνεια, επί πλέον της επιτρεπόμενης από τους ισχύοντες όρους δόμησης της περιοχής, που δύναται να δομηθεί στο ωφελούμενο ακίνητο 377,45 τετρ. μέτρα. γ.Συντελεστής δομήσεως 1,81. 3.Ο προστιθέμενος έκτος όροφος πρέπει να ανεγερθεί στο ωφελούμενο ακίνητο, σύμφωνα με τις όψεις και κατόψεις που φαίνονται στα 7 σχετικά πρωτότυπα διαγράμματα με αριθ. 2, 3, 4, 5, 6, 7 και 8, το μεν υπ’ αριθ. 2 διάγραμμα σε κλίμακα 1:100, τα δε υπ’ αριθ. 3 έως 8 διαγράμματα σε κλίμακα 1:100, τα δε υπ’ αριθ. 3 τον Προϊστάμενο της Δ/νσεως Πολεοδομικών Εφαρμογών με την υπ’ αριθ. Γ. 18990/1982 πράξη του και που αντίτυπά τους δημοσιεύονται συνοπτικά με αυτό το Δ/μα. Άρθρ.2.-Εγκρίνεται η έκδοση και η χορήγηση τίτλου μεταφοράς συντελεστή δόμησης στο όνομα των Μιχαήλ Κων. Φούμη, κατοίκου Χανίων και Βασιλικής συζ. Δημ. Παπασωτηρίου ιδιοκτητών του υπολειπόμενου και μη χρησιμοποιηθέντος εμβαδού των 22,96 τερ. μέτρων (Εβ). Άρθρ.3.-Η ισχύς του Δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 23.Δ.κα.3-4 Μεταφορά συντελεστή δόμησης 